CELEX: 32006D0849
Language: mt
Date: 2006-11-20 00:00:00
Title: Deċizjoni tal-Kunsill ta' l- 20 ta’ Novembru 2006 li temenda u testendi d-Deċizjoni 2001/923/KE li tistabbilixxi programm ta’ skambju, assistenza u taħriġ għall-protezzjoni tal-euro mill-iffalsifikar (il-programm Pericles )

Avviż Legali Importanti

|

32006D0849

Deċizjoni tal-Kunsill ta' l- 20 ta’ Novembru 2006 li temenda u testendi d-Deċizjoni 2001/923/KE li tistabbilixxi programm ta’ skambju, assistenza u taħriġ għall-protezzjoni tal-euro mill-iffalsifikar (il-programm Pericles )  

Official Journal L 330 , 28/11/2006 P. 0028 - 0029 Official Journal L 200 , 01/08/2007 P. 0212 - 0213

		20061120Deċizjoni tal-Kunsillta' l- 20 ta’ Novembru 2006li temenda u testendi d-Deċizjoni 2001/923/KE li tistabbilixxi programm ta’ skambju, assistenza u taħriġ għall-protezzjoni tal-euro mill-iffalsifikar (il-programm "Pericles")(2006/849/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikulari t-tielet sentenza ta' l-Artikolu 123(4) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew,Wara li kkunsidra l-opinjoni tal-Bank Ċentrali Ewropew [1],Billi:(1) L-Artikolu 13(a) tad-Deċiżjoni tal-Kunsill 2001/923/KE [2] tipprevedi li sat- 30 ta’ Ġunju 2005 l-Kummissjoni kella tibgħat rapport lill-Parlament Ewropew u lill-Kunsill, li jkun indipendenti mill-amministratur tal-programm, li jevalwa r-relevanza, l-effiċjenza u l-effikaċja tal-programm u komunikazzjoni dwar jekk dan il-programm għandux jitkompla u jkun adattat, flimkien ma’ proposta xierqa.(2) Ir-rapport ta' evalwazzjoni previst fl-Artikolu 13 ta' dik id-Deċiżjoni ħareġ fit- 30 ta' Novembru 2004. Dan ikkonkluda li l-programm laħaq l-objettivi tiegħu u rrakkomanda t-tkomplija tiegħu.(3) L-ammont finanzjarju ta' referenza, skond it-tifsira tal-punt 38 tal-Ftehim Interistituzzjonali tas- 17 ta' Mejju 2006, bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda [3] huwa inkluż f'din id-Deċiżjoni għat-tul taż-żmien kollu tal-programm, mingħajr b'hekk ma jiġu affettwati l-poteri ta' l-awtorità baġitarja kif inhuma definiti fit-Trattat.(4) It-tkomplija tal-programm tirrifletti l-ħtieġa li jibqgħu għaddejjin l-attivitajiet ta’ sorveljanza, taħriġ u assistenza teknika meħtieġa għall-appoġġ tal-protezzjoni tal-euro kontra l-iffalsifikar, billi jipprovdu qafas stabbli għall-ippjanar tal-programmi ta’ l-Istati Membri, b’mod partikolari tul perijodu li matulu pajjiżi ġodda jadottaw il-munita unika.(5) F’dan l-ispirtu, fit- 8 ta’ April 2005 l-Kummissjoni ssottomettiet proposta għat-tkomplija tal-programm "Pericles" [4] sal- 31 ta’ Diċembru 2011.(6) Sakemm ikun hemm ftehim finali dwar il-Qafas Finanzjarju tal-Komunità għas-snin 2007-2013, il-Kunsill iddeċieda li jestendi l-programm Pericles għas-sena 2006.(7) Fid-dikjarazzjoni tiegħu tat- 30 ta' Jannar 2006, il-Kunsill ikkonsidra li l-programm Pericles għandu natura pluriennali u li għandu jiġi estiż sa l-2011. Għal dan l-għan huwa stieden lill-Kummissjoni tippreżenta proposta għall-estensjoni tal-programm għall-perjodu li jibda mill-2007, hekk kif jintlaħaq ftehim dwar il-Qafas Finanzjarju għall-2007-2013.(8) Huwa xieraq li l-programmi Komunitarji jkunu konformi mal-Qafas Finanzjarju tal-Komunità.(9) Sabiex jiġu evitati soprappożizzjonijiet tiġi żgurata konsistenza u komplimentarjetà ta' azzjonijiet taħt il-programm Pericles, huwa importanti li jiġu żviluppati sinerġiji bejn azzjonijiet iffinanzjati mill-Kummissjoni, il-Bank Ċentrali Ewropew u l-Europol.(10) B'konsegwenza, u minħabba l-ħtieġa għal taħriġ u assistenza kontinwi għall-protezzjoni tal-euro, il-programm Pericles għandu jiġi estiz sal- 31 ta’ Diċembru 2013. Id-Deċiżjoni 2001/923/KE għandha għalhekk tiġi emendata kif meħtieġ,IDDEĊIEDA KIF GEJ:Artikolu 1EmendiId-Deċiżjoni 2001/923/KE hija b'dan emendata hekk:1. Fl-Artikolu 1(2), l-aħħar sentenza qed tiġi mibdula b’dan li ġej:"Għandu jopera mill- 1 ta' Jannar 2002 sal- 31 ta' Diċembru 2013.";2. Is-sub-paragrafu li ġej għandu jiżdied fl-aħħar ta' l-Artikolu 6:"L-ammont ta’ referenza finanzjarju għall-implimentazzjoni tal-programm ta’ azzjoni Komunitarju għall-perijodu mill- 1 ta’ Jannar 2007 sal- 31 ta’ Diċembru 2013 għandu jkun ta’ EUR 7000000.";3. L-Artikolu 13(3) għandu jiġi emendat kif ġej:(a) fil-punt (a), id-data " 30 ta’ Ġunju 2005" għandha tiġi sostitwita bi " 30 ta' Ġunju 2013".(b) il-Punt (b) huwa sostitwit b’dan li ġej:"(b) fit-tmiem tal-perijodi inizjali u addizzjonali tal-programm u mhux aktar tard mit- 30 ta’ Ġunju 2006 u 2014 rispettivament, rapporti dettaljati dwar l-implimentazzjoni u r-riżultati tal-programm li jagħtu rendikont, b’mod partikolari, tal-valur miżjud ta’ l-assistenza finanzjarja mill-Komunità."Artikolu 2ApplikabbiltàDin id-Deċiżjoni għandha tapplika fl-Istati Membri parteċipanti kif definit fl-ewwel inċiż ta’ l-Artikolu 1 tar-Regolament tal-Kunsill (KE) Nru 974/98 tat- 3 ta' Mejju 1998 dwar l-introduzzjoni tal-euro [5].Artikolu 3Dħul fis-seħħDin id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.Għandha tapplika mill- 1 ta' Jannar 2007.Magħmul fi Brussell, 20 ta’ Novembru 2006.Għall-KunsillIl-PresidentJ. Korkeaoja[1] ĠU C 163, 14.7.2006, p. 7.[2] ĠU L 339, 21.12.2001, p. 50. Deċiżjoni kif emendata bid-Deċiżjoni 2006/75/KE (ĠU L 36, 8.2.2006, p. 40).[3] ĠU C 139, 14.6.2006, p. 1.[4] COM(2005) 127 finali.[5] ĠU L 139, 11.5.1998, p. 1. Ir-Regolament kif emendat l-aħħar bir-Regolament (KE) Nru 1647/2006 (ĠU L 309, 9.11.2006, p. 2).--------------------------------------------------